stanford-oval/wikipedia huggingface dataset:
Humbersiden lentoasema

Humbersiden lentoasema (IATA: HUY, ICAO: EGNJ) sijaitsee North Lincolnshiren alueella Englannissa, 18,5 kilometriä Grimsbyn rannikkokaupungista länteen, 21 kilometrin etäisyydellä Kingston upon Hullin kaupungista etelään ja saman verran Scunthorpen kaupungista itään, A18-valtatien varrella. Kyseessä on pieni kansainvälinen lentoasema, jonka on omistanut Manchester Airports Group (MAG) vuodesta 1999. MAG on suurin englantilaisomisteinen lentoasemayhtiö, joka ilmoitti vuonna 2008 tavoitteiden uudesta arvioinnista Humbersiden lentoaseman osalta. Kaikki mahdollisuudet, myös lentoaseman luovuttaminen, olivat harkinnassa.
Kilpailevia lentoasemia ovat Robin Hood Airport Doncaster Sheffield 33 kilometrin etäisyydellä, East Midland 82 kilometrin päässä ja Leeds-Bradford 87 kilometrin päässä. Doncaster-Sheffield avattiin vuonna 2005. Kaikki kolme kilpailevaa asemaa tarjoavat laajemman reittilentojen valikoiman.
Humbersiden lentoasemaa käytti 516 000 reitti- ja tilauslentojen matkustajaa vuonna 2006, mikä merkitsi 13%:n kasvua vuodesta 2005. Matkustajamäärä ylsi Yhdistyneen kuningaskunnan 29. sijalle. Vuonna 2007 koettiin 9,5%:n lasku, jolloin matkustajamäärä oli 467 000. Vuoden 2008 matkustajamääräksi ennakoidaan 446 000:n tasoa heinäkuun väliaikaisten tilastojen perusteella.
Kyseessä on suosittu yleisilmailun lentoasema, mihin vaikuttavat kentän kokoon nähden alhaiset laskeutumis- ja toimenpidemaksut. Kyseessä on myös Pohjanmeren öljy- ja kaasukentille liikennöivien helikopterien tärkein tukikohta.
Historia

Asema on palvellut Royal Air Forcen Kirmingtonin tukikohtana, joka avattiin 2. maailmansodassa vuonna 1941. Tukikohtaa käytti Avro Lancaster -koneilla varustettu lentolaivue numero 166. Lentoasema hylättiin sodan jälkeen vuonna 1945, ja alue jäi vaille käyttöä vuoteen 1974 saakka. Tuolloin paikalliset päättäjät avasivat aseman uudelleen Kirmingtonin lentoaseman nimellä. Englannin paikallishallinnon uudistuksissa seutu sai Humbersiden nimen, jolloin lentoaseman nimeksi vaihdettiin Humbersiden lentoasema. Kiitotie 03/21 laajennettiin nykyisiin mittoihinsa vuonna 1992, jolloin laajemmilla konetyypeillä voitiin liikennöidä.
Lentoyhtiöitä ja kohteita > Reittilentoja

Eastern Airways (Aberdeen)
KLM Cityhopper (Amsterdam)
Lentoyhtiöitä ja kohteita > Tilauslentoja

Thomson Airways (Palma de Mallorca)
Aiheesta muualla

Kuvia tai muita tiedostoja aiheesta Humbersiden lentoasema Wikimedia Commonsissa
II SS-panssariarmeijakunta

| II SS-panssariarmeijakunta |
| --- | --- |

Toiminnassa:  1942-1945
Valtio:   Saksa
Puolustushaarat:   Waffen-SS
Aselajit:  Panssarijoukot
Koko:  2-5 divisioonaa
Sodat ja taistelut:  Toinen maailmansota
Komentajat
Tunnettuja komentajia:  Paul Hausser Wilhelm Bittrich
II SS-panssariarmeijakuntaan kuuluneen 2. SS-panssaridivisioona Das Reichin Tiger-vaunuja Kirovohradin lähellä Neuvostoliitossa joulukuussa 1943.
II SS-panssariarmeijakunta (II SS-PSAK) (saks. II. SS-Panzer-Korps) oli Saksan Waffen-SS:n panssariyhtymä, joka muodostettiin kesäkuussa 1942 nimellä SS-Panzer-Generalkommando ja siirrettiin Ranskaan.
Palvelus

Tammikuussa 1943 se siirrettiin itärintaman eteläosaan ja sai nimen SS-Panzer-Korps (ilman järjestysnumeroa). Armeijakunta osallistui kolmanteen Harkovan taisteluun talvella 1943. Kesäkuussa 1943 armeijakunta nimettiin II SS -panssariarmeijakunnaksi. Nimenmuutos johtui siitä, että oli annettu käsky uuden, SS-divisioona Leibstandarte Adolf Hitlerin ympärille muodostettavan SS-panssariarmeijakunnan perustamisesta, joka sai järjestysnumeron I. Heinäkuussa 1943 II SS -panssariarmeijakunta osallistui Kurskin taisteluun. Benito Mussolinin kukistumisen jälkeen yksikkö komennettiin Italiaan, vaikka vain Leibstandarte Adolf Hitler -divisioona siirrettiin. Joulukuussa 1943 yksikkö siirrettiin Ranskaan, ja se palasi huhtikuussa 1944 itärintamalle, josta se jälleen palautettiin länsirintamalle Normandiaan. Sodan loppuajan se taisteli Ardenneilla ja päätyi lopulta Itävaltaan.
Komentajat

Armeijakunnan komentajina olivat:
SS-Oberstgruppenführer Paul Hausser (1. tammikuuta 1942 – 29. kesäkuuta 1944)
SS-Obergruppenführer Wilhelm Bittrich (29. kesäkuuta 1944 – 8. toukokuuta 1945)
Aiheesta muualla

Nipe, George M. Jr.: Last Victory in Russia: The SS-Panzerkorps and Manstein's Kharkov Counteroffensive February - March 1943.  A. Schiffer Military History Book. Atglen, Pennsylvania:  Schiffer Publishing, 2000.  ISBN 978-0-7643-1186-4.  (englanniksi)
Nipe, George M. Jr.: Blood, Steel and Myth: The II. SS-Panzer-Korps and the road to Prochorowka, July 1943.  Oxford:  RZM Publishing, 2013.  ISBN 978-0-9748389-4-6.  (englanniksi)
Hirson

| Hirson |
| --- | --- |
 Kunnantalo
 vaakuna
 Hirson
 Koordinaatit: 49°55′18″N, 4°05′02″E 
Valtio:  Ranska
Alue:  Hauts-de-France
Departementti:  Aisne
Arrondissementti:  Vervins
Pinta-ala:  
 – Kokonaispinta-ala:  33,8 km²
Väkiluku (2016):  8 985 
 – Väestötiheys:  266 as./km²
Kunnan numero:  02381
 
 Kunnan kotisivut 
Infobox OKVirheellinen NIMI-arvo: 
Hirson on kunta Pohjois-Ranskassa Aisnen departementissa Hauts-de-Francen alueella. Se sijaitsee Oisejoen varrella Belgian rajalla.
Hirson on rautateiden solmukohta Siellä oli myös huomattava rautatievarikko, joka kuitenkin lopetettiin vuonna 1969. Kunnan nähtävyyksiä on paikallista historiaa sisältävä museo Musée-centre de documentation Alfred Desmasures. Se on erikoistunut pääosin Hirsonin Belle Époque -aikakauteen.
Tunnettuja kuntalaisia

Alfred Desmasures (1832-1893), toimittaja, kirjailija ja historioitsija
Jean Mermoz (1901-1936), lentäjä ja ilmailun pioneeri
Dominique Dropsy (1951-2015), jalkapalloilija
Aiheesta muualla

Kuvia tai muita tiedostoja aiheesta Hirson Wikimedia Commonsissa
Härmälän seurakunta

Härmälän seurakunta  oli Tampereella vuosina 1953–2014  toiminut evankelis-luterilainen seurakunta. Seurakunta kuului Tampereen seurakuntayhtymään. Härmälän seurakunnassa oli vuoden 2013 alussa 8 969 jäsentä.
Härmälän seurakunnan alueeseen kuuluivat Härmälän, Peltolammin, Multisillan, Rautaharkon, Sarankulman, Lakalaivan ja Lahdesjärven kaupunginosat.
Härmälän seurakunnan viimeisenä kirkkoherrana toimi Antero Eskolin.
Historia

Härmälän seurakunta perustettiin vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat.  Härmälän seurakunnassa oli tuolloin 5 417 jäsentä.  Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista.
Kirkko ja muut tilat

Härmälän kirkko sijaitsee keskellä omakotitaloaluetta. Kirkkoon mahtuu 270 henkeä, seurakuntasaliin 90 henkeä. Kirkon osoite on Talvitie 26, 33900 Tampere.
Multisillan seurakuntakoti sijaitsee osoitteessa Multisillankatu 2, 33850 Tampere. Seurakuntasaliin mahtuu 70 henkeä.
Peltolammin seurakuntakeskus sijaitsee osoitteessa Tilkonmäenkatu 4, 33840 Tampere. Seurakuntakeskukseen mahtuu 220 henkeä, seurakuntasaliin 90.
Tietoa muualla

Härmälän seurakunnan verkkosivut
Kuva Härmälän kirkosta (Arkistoitu – Internet Archive)
Aiheesta muualla

Panoraamakuvia Härmälän kirkolta - Virtuaalinen Tampereen kaupunkiopas: VirtualTampere.com
Impavido (D570)

| Impavido |
| --- | --- |
 Impavido

Aluksen vaiheet
Rakentaja:  Cantiere navale di Riva Trigoso
Kölinlasku:  10. kesäkuuta 1957
Laskettu vesille:  25. toukokuuta 1962
Palveluskäyttöön:  16. marraskuuta 1963
Poistui palveluskäytöstä:  30. kesäkuuta 1992
Tekniset tiedot
Uppouma:  3 941 t (kuormattu)
Pituus:  130,9 m
Leveys:  13,6 m
Syväys:  4,5 m
Koneteho:  70 000 hv
Nopeus:  34 solmua
Miehistöä:  344
Impavido (runkonumero D570) oli Italian laivaston Impavido-luokan hävittäjä.
Valmistus

Alus tilattiin 1957 Riva Trigososta Cantiere navale di Riva Trigosolta, missä köli laskettiin 10. kesäkuuta 1957. Se laskettiin vesille 25. toukokuuta 1962 ja liitettiin laivastoon 16. marraskuuta 1963.
Palvelus

Alus modernisoitiin 1976-1977 ja sen RIM-24 Tartar -ohjukset vaihdettiin SM-1MR-ohjuksiin samalla kuin ne otettiin käyttöön muissakin Italian merivoimien aluksilla. Alus poistettiin alusluettelosta 30. kesäkuuta 1992.
J1650

J1650 on pienin löydetty musta aukko. Aukon tapahtumahorisontin halkaisijaksi on mitattu noin 24 kilometriä ja massaltaan se on noin 3,8 kertaa Auringon suuruinen. Tutkijoiden mukaan tähden supernovaräjähdyksen seurauksena syntyneen mustan aukon ei ole mahdollista olla enää paljon tätä pienempi. Se havaittiin Rossi-satelliitilla (Rossi X-ray Timing Explorer), joka pystyy tarkasti mittaamaan mustia aukkoja kiertäviä kaasuvirtauksia.
Löydön tekivät Nikolai Šapošnikov ja Lev Titartšuk, jotka julkistivat tutkimuksensa tulokset 31. maaliskuuta 2008.
JBL

JBL voi tarkoittaa seuraavia:
John Layfield alias JBL, entinen showpainija
JBL, amerikkalaiseen Harman International Industries -konserniin kuuluva kaiutinvalmistaja
JBL, akvaariotarvikkeiden valmistaja
Jærbladet, norjalainen paikallislehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”JBL”, voi hakea sivunnimihaulla, laajalla sivunnimihaulla tai tekstihaulla.
Inge Eriksen

| Inge Eriksen |
| --- | --- |
 Inge Eriksen
Henkilötiedot
Syntynyt: 22. lokakuuta 1935 Skørping, Tanska
Kuollut: 13. maaliskuuta 2015 (79 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Esikoisteos:  Victoria og verdensrevolution
Aiheesta muualla
Löydä lisää kirjailijoitaKirjallisuuden teemasivulta
Inge Eriksen (22. lokakuuta 1935 Skørping, Tanska – 13. maaliskuuta 2015) oli tanskalainen kirjailija.
Eriksenin esikoisteos Victoria og verdensrevolution ilmestyi 1976, ja se oli menestys. Aiheena siinä on kuvitteellinen eteläamerikkalainen vallankumous, jossa historian kulussa naisella on merkittävä osa. Eriksen oli feministi ja ajattelultaan vasemmistolainen mutta saattoi ilmaista myös vastakkaisia näkemyksiä. Teos muodostaa trilogian teosten Fugletræt ja Silkehavet kanssa.
Palkinnot ja tunnustukset

SFC-palkinto 1986
Georg Brandes -palkinto 1994
Martin Andersen Nexø -palkinto 1999
Otto Gelsted -palkinto 2001
Inge Krokann

| Inge Krokann |
| --- | --- |
 Inge Krokann 1929.j
Henkilötiedot
Syntynyt: 19. elokuuta 1893 Oppdal, Norja
Kuollut: 27. joulukuuta 1962 (69 vuotta) Gausdal, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Inge Krokann (19. elokuuta 1893 Oppdal, Norja – 27. joulukuuta 1962 Gausdal, Norja) oli norjalainen kirjailija ja vuoteen 1922 opettaja. Hän kirjoitti historiallisten romaanien lisäksi muitakin romaaneja sekä runoja, elämäkertoja ja kulttuurihistoriallisia teoksia.
Inge Krokann
Aiheesta muualla

Kuvia tai muita tiedostoja aiheesta Inge Krokann Wikimedia Commonsissa
Huang Shih-Feng

| Mitalit> Maa:  Taiwan.Miesten yleisurheilu.Aasian-mestaruuskilpailut  | Mitalit> Maa:  Taiwan.Miesten yleisurheilu.Aasian-mestaruuskilpailut  | Mitalit> Maa:  Taiwan.Miesten yleisurheilu.Aasian-mestaruuskilpailut  | Maa:  Taiwan> Miesten yleisurheilu. |
| --- | --- | --- | --- |
|  Kultaa | Wuhan 2015 | keihäänheitto |  |
| Universiadit  | Universiadit  | Universiadit  |  |
|  Hopeaa | Gwangju 2015 | keihäänheitto |  |
|  Pronssia | Taipei 2017 | keihäänheitto |  |
Huang Shih-Feng (kiin.: 黃士峰; pinyin: Huáng Shìfēng; s. 2. maaliskuuta 1992) on taiwanilainen keihäänheittäjä. Hänen ennätyksensä on vuonna 2017 Taipeissa heitetty 86,64.
Huang voitti kultaa alle 18-vuotiaiden MM-kisoissa 2009 Bressanonessa tuloksella 74,00. Hän oli alle 20-vuotiaiden Aasian-mestaruuskilpailuissa kolmas 2010. Itä-Aasian kisoissa hän sijoittui toiseksi 2013. Vuonna 2015 hän voitti kultaa Aasian-mestaruuskilpailuista Wuhanista ja hopeaa kesäuniversiadeista Gwangjusta tuloksella 81,27 m. Vuoden 2017 universiadeissa hän oli kolmas. Hän karsiutui loppukilpailusta olympialaisissa 2016 ja 2020 sekä MM-kilpailuissa 2015.
Ensimmäistä kertaa Huang heitti yli 80 metrin vuonna 2013.
Henkilökohtaiset ennätykset

keihäänheitto: 83,82 m (Kawasaki 2016)
Käännös suomeksi
Imperfect Remixes

| Imperfect Remixes Serj Tankian |
| --- | --- | --- |

EP-levyn tiedot
 Julkaistu: 1. maaliskuuta 2011
 Tyylilaji: progressiivinen rock
 Kesto: 15.27
Serj Tankianin muut julkaisut
| Imperfect Harmonies 2010 | Imperfect Remixes 2011 | Harakiri 2012 |
Imperfect Remixes on Serj Tankianin tekemä EP, joka sisältää kolme Imperfect Harmonies -levyllä alun perin olevaa laulua uudelleen tehtyinä. EP julkaistiin digitaalisessa formaatissa 1. maaliskuuta 2011. Lisäksi sillä kuullaan alun perin Imperfect Harmoniesin bonuskappaleena ollut Goddamn Trigger.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Goodbye - Gate 21 (Rock Remix ft. Tom Morello) | 3.41 |  |  |  |  |  |  |  |
| 2. | Reconstructive Demonstrations (Rock Remix) | 4.06 |  |  |  |  |  |  |  |
| 3. | Invisible Love - Deserving? (Electro Remix) | 4.22 |  |  |  |  |  |  |  |
| 4. | Goddamn Trigger | 3.20 |  |  |  |  |  |  |  |
Aiheesta muualla

Imperfect Remixes discogs.com -sivustolla
Imperfekti

Imperfekti eli kertoma on verbien mennyt aikamuoto, jolla viitataan lähimenneisyyteen tai menneeseen, mutta yhä keskeneräiseen toimintaan. Nimi imperfekti tulee latinan sanasta imperfectus, 'epätäydellinen', jolla viitataan teon päätökseen saattamattomuuteen. Täsmällinen merkitys riippuu kielestä ja asiayhteydestä.
Imperfekti eri kielissä

Imperfektin käyttö vaihtelee kielestä toiseen.
Suomen kielessä imperfektillä viitataan yleensä toimintaan, joka on jo päättynyt, mutta on tapahtunut lähimenneisyydessä, tai jolla on jostain syystä uutisarvoa. Esimerkiksi perfektissä lause Matti on juossut maratonin kertoo, että Matti on jossain elämänsä vaiheessa juossut maratonin, mutta tapahtuma on selvästikin jo historiaa. Imperfektissä lähes samansisältöinen lause Matti juoksi maratonin ilmaisee suomen kielessä, että juokseminen on jo päättynyt, mutta tapaus on uutta tietoa kuulijalle tai jotenkin muuten tuore. Usein imperfektin käyttöön liittyy jokin ajanilmaus, joka osoittaa toiminnan tapahtuneen tiettynä aikana, vaikkapa "Matti juoksi maratonin viime viikolla."
Latinassa ja sitä myöten romaanisissa kielissä perfekti ja imperfekti eroavat enemmän siten, että perfektillä ilmaistaan jo päättynyttä tekoa ja imperfektillä mennyttä, mutta yhä keskeneräistä tekoa. Tämä selittää aikamuodolle valittua nimeä, joka suomessa on siten epätarkka. Oikeampi nimitys suomen imperfektille on preteriti, joka tunnetaan laajasti sellaisissa kielissä, joissa on vain yksi menneen ajan muoto.
Esimerkiksi ranskan imperfektin käyttö rajoittuu menneen ajan kuvaukseen, mahdollisesti johonkin, joka on yhä kesken, tai ei ollut selvästi kerran tapahtunut asia. Lauseen "il pleuvait quand je t'ai appelé" voisi kääntää vaikkapa "silloin satoi kun soitin sinulle". Lauseessa verbi "pleuvoir" on imperfektimuodossa "pleuvait" ja "appeler" passé composé -muodossa (yhdistetty perfekti). Imperfekti taustoittaa tapahtumaa ja passé composé kertoo eteenpäin. Englanniksi lauseen voisi kääntää "it was raining when I called you".
Aiheesta muualla

Suomen kielen verbien taivutuskaava (Arkistoitu – Internet Archive) Henri Heinosen tekemä verbien taivutuskaava
Auli Hakulinen, Maria Vilkuna, Riitta Korhonen, Vesa Koivisto, Tarja Riitta Heinonen ja Irja Alho 2004: Iso suomen kielioppi.Helsinki: Suomalaisen Kirjallisuuden Seura. Verkkoversio, viitattu 3.12.2009. URN:ISBN:978-952-5446-35-7
Aikamuodot
pluskvamperfekti •
preteriti •
aoristi •
imperfekti •
perfekti •
preesens •
futuuri •
futuurin perfekti
IndustriALL Global Union

| IndustriALL Global Union |
| --- | --- |
Perustettu:  2012
Toimiala:  teollisuuden työntekijöiden edunvalvonta
Kotipaikka:  Carouge, Geneven kantoni, Sveitsi
Jäsenmäärä:  n. 50 miljoonaa
Puheenjohtaja:  Jörg Hofmann
Aiheesta muualla
www.industriall-union.org
Infobox OKNimi-testi OK: 
IndustriALL Global Union on vuonna 2012 Kööpenhaminassa perustettu teollisuustyöntekijöiden maailmanlaajuinen ammattiliittojen kattojärjestö, joka edustaa yli 50 miljoonaa teollisuustyöläistä 140 eri maassa. Se syntyi International Metalworkers' Federation (IMF), International Federation of Chemical, Energy, Mine and General Workers' Unions (ICEM) ja International Textile, Garment and Leather Workers' Federation (ITGLWF) -liittojen yhdistäessä toimintansa. Suomalaisista ammattiliitoista IndustriALL Global Unionin jäsenenä on Metallityöväen Liitto.
Järjestön päämaja on Sveitsin Carougessa, Geneven eteläpuolella. Järjestön pääsihteerinä toimii suomalainen Jyrki Raina.
Ibo (Mosambik)

Ibo
| --- | --- |
Sijainti:  Cabo Delgado Mosambik
Vesialue:  Intian valtameri 
muokkaa - muokkaa wikitekstiä - muokkaa Wikidataa
Asukkaita rannalla
Ibo on saari Mosambikissa, Cabo Delgadon maakunnassa. Se on osa Quirimbasin saariryhmää. Siellä on ollut arabien kauppasatama 600-luvulta alkaen. Vasco da Gaman kerrotaan käyneen saarella vuonna 1502. Portugalilaiset linnoittivat saarta vuonna 1790.  1700-luvulla saari oli vilkas orjakaupan satama, Mosambikin toiseksi vilkkain Mosambikin saaren jälkeen. Nykyisin saari tunnetaan taidokkaista hopeasepistään.
Aiheesta muualla

Kuvia tai muita tiedostoja aiheesta Ibo (Mosambik) Wikimedia Commonsissa
Iljinski

Stroganovien tilojen hallintorakennus.
Iljinski (ven. Ильи́нский) on kaupunkimainen taajama, maalaiskunta ja Iljinskin piirin hallinnollinen keskus Permin aluepiirissä Venäjällä. Se sijaitsee Kaman tekojärveen laskevan Obva-joen suussa 117 kilometriä Permistä pohjoiseen. Asukkaita on 6400 henkeä (vuonna 2009).
Paikkakunta mainitaan ensimmäisen kerran vuonna 1579 nimellä Obvan pogosta. Myöhemmin sitä alettiin kutsua pyhän Eliaan kirkon mukaan Iljinskiksi. Vuonna 1771 siitä tuli Stroganovin tehtailijasuvun Permin omistusten päähallintopaikka. 1800-luvulla ja 1900-luvun alussa Iljinski oli huomattava kaupan ja pienteollisuuden keskus. Venäjän kansalaissodan aikana seudulla käytiin ankaria taisteluja. Vuonna 1923 Iljinskistä tuli samannimisen hallintopiirin keskus ja vuonna 1964 kaupunkimainen taajama.
Nykyään Iljinskissä toimii lähinnä elintarvike- ja rakennusteollisuutta. Taajamassa on kaksi keskikoulua, lasten musiikkikoulu, maatalouskoulu, piirin kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Znamja (”Lippu”). Nähtävyyksiin kuuluu muinainen asuinpaikka, vuonna 1839 rakennettu puinen ortodoksikirkko, entisen kutomon rakennukset, Stroganovien tilanhoitajan talo ym. Lähistöllä sijaitsee Kuzminkan metsäpuisto.
Aiheesta muualla

Iljinskin piirin sivusto (Arkistoitu – Internet Archive) (venäjäksi)
Isisfordia

| Isisfordia |
| --- | --- |

 Liitukausi Alba-vaihe–Cenomanum-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Ylälahko::  Crocodylomorpha
Kladi::  Crocodyliformes
Kladi::  Mesoeucrocodylia
Kladi::  Neosuchia
Kladi::  Eusuchia
Suku::  †Isisfordia  Salisbury et al., 2006
Laji::  duncani
Kaksiosainen nimi
 † Isisfordia duncani  Salisbury et al., 2006 
Katso myös
   Isisfordia Commonsissa 
Infobox OKNimi-testi OK: 
Isisfordia on liitukauden keskivaiheilla elänyt ja sukupuuttoon kuollut krokotiilimaisten arkosaurien suku, joka oli läheistä sukua nykyisille krokotiilieläimille. Sen fossiileja löydettiin 1990-luvun puolivälissä Wintonin muodostumasta Australian Isisfordista. Eläimestä löytyi suurin osa, lukuun ottamatta kallon etu-osaa. Myöhemmällä tutkimusmatkalla paleontologit löysivät samalta alueelta täydellisen kallon, joka poikkesi alkuperäisestä näytteestä vain kokonsa puolesta.
Isisdordia oli arviolta noin 1,1 metrin pituinen.[lähde? ]
Aiheesta muualla

Prehistoric Wildlife: Isisfordia
Ibra

| Ibra (إبراء, Ibrā') |
| --- | --- |
 Ibra
 Koordinaatit: 22.692°N, 58.545°E 
Valtio:  Oman
Kuvernoraatti:  Aš-Šarqiyyan pohjoinen
Wilaya:  Ibra
Pinta-ala  ():  
 – Kokonaispinta-ala:  27,06 km²
Väkiluku (2010)  ():  14 551
Infobox OKVirheellinen NIMI-arvo: 
Ibra (arab. إبراء‎, Ibrā') on kaupunki Omanin länsiosassa, Hajarvuoriston itäisen osan (al-Sharqī al-Ḥajar) etelälaidalla. Se on myös lokakuussa 2011 perustetun Aš-Šarqiyyan pohjoisen kuvernoraatin hallinnollinen keskus. Ibra on myös yksi Omanin aluehallinnon 2. tason 61:stä piirikunnasta (wilaya).  Ibra sijaitsee linnuntietä noin 102 kilometriä pääkaupunki Masqatista etelään.
Ibran kaupungin väkiluku on kehittynyt seuraavasti: 12 494 (VL 2003) ja 14 551 (VL 2010). Koko 1 232,88 neliökilometrin laajuisen Ibran piirikunnan väkiluku oli 27 216 as. (2010) ja 45 492 (2013), joista omanilaisten osuus oli 51,8 prosenttia.
Kaupungissa toimii Ibran tekninen ammattikorkeakoulu.
Vanhoja Ibran kaupungin rakenteita. Etualalla kulkee perinteisen kastelujärjestelmän osa.
Torikauppaa Ibrassa, myös aseita on kaupan.
Torikauppaa.
Aiheesta muualla

Kuvia tai muita tiedostoja aiheesta Ibra Wikimedia Commonsissa
Hietinen

| Hietinen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°17′16″N, 26°57′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  Hietisenpuro Naarajokeen 
Järvinumero:  14.934.1.033
Mittaustietoja
Pinnankorkeus:  124,9 m  
Pituus:  1,2 km  
Leveys:  340 m  
Rantaviiva:  2,671 km  
Pinta-ala:  24,174 ha  
Saaria:  ei saaria 
 fiHietinen 
Hietinen tai Hietisenlampi on Etelä-Savossa Pieksämäellä  Pohjois-Niskamäen lähellä sijaitseva järvi.
Maantietoa

Järvi on 1,2 kilometriä pitkä, 340 metriä leveä, ja sen pinta-ala on 24 hehtaaria. Järvellä ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Järven vedenpinnan korkeus on 124,9 metriä mpy.
Venus ja Adonis

Venus ja Adonis, Cornelis van Haarlemin maalaus vuodelta 1614.
Venus ja Adonis on englantilaisen barokkisäveltäjän John Blow'n kolminäytöksinen ooppera noin vuodelta 1683. Se sävellettiin kuningas Kaarle II:n hoville. Sitä pidetään vanhimpana tunnettuna englanninkielisenä oopperana. Libreton kirjoittajaa ei tunneta, mutta se perustuu klassiseen tarinaan Venuksesta ja Adoniksesta.
Inkeri Suvio

| Inkeri Suvio> Henkilötiedot |
| --- | --- |
Syntynyt: 1929 tai 1930
Kuollut: 1. huhtikuuta 2024
Sukulaiset:  Aira Samulin (sisar)
Aiheesta muualla
IMDb 
Elonet
Inkeri Suvio-Baren (1929 tai 1930 – 1. huhtikuuta 2024) oli suomalainen näyttelijä ja tanssija. Hän muutti 1950-luvulla Yhdysvaltoihin. Suvio aloitti 1940-luvulla revyyteatteri tanssijana Punaisessa myllyssä ja oli tanssijana mm. Ruotsalaisessa teatterissa ja Iloisessa teatterissa. Yhdysvalloissa hän toimi tanssituomarina ja koreografina. Hänen isänsä oli rajajääkäri Viktor Suvio, setänsä oli nyrkkeilijä Sten Suvio ja vanhempi sisarensa oli Aira Samulin.
Suvio oli sotalapsena Ruotsissa ja meni Suomeen palattuaan balettikouluun. Hän aloitti 1940-luvulla 16-vuotiaana tanssijana Punainen Mylly -kabareeteatterissa, sen jälkeen Iloisessa teatterissa ja tanssi myöhemmin myös Ruotsalaisessa teatterissa. Hän muutti 1952 Brysseliin kabareetanssijaksi ja Yhdysvaltoihin muutettuaan Suvio toimi tanssituomarina ja koreografina. Hänellä oli siellä oma balettikoulu.
Paavo Noponen teki Ylelle 1970-valmistuneen 20-minuuttisen filmikertomuksen tanssimestari Suviosta ja hänen elämänpiiristään Yhdysvalloissa.
Filmografia

Sisulla ja sydämellä, tanssija, 1947
Kalle Aaltosen morsian, tanssija, 1948
Katarina kaunis leski, nainen Katarinan kutsuilla, 1950
Vain laulajapoikia, tanssija (Punaisen Myllyn Baletti), 1951